איסאק סיגל

איסק (יצחק) סיגל (נולד ב-31 במרץ 1927, ויניצה) הוא מדען אוקראיני בתחום שריפת דלק והגנה על אטמוספירת כדור הארץ מפני זיהום תעשייתי. הוא ראש המחלקה של מכון הגז של NASU - האקדמיה הלאומית למדע של אוקראינה.

איסאק סיגל למד באוניברסיטה הטכנית בקייב וסיים את לימודיו אלה בשנת 1948. בהמשך הוא המשיך והשלים לימודי דוקטורט.

איסאק סיגל עסק במחקר בתחום שריפת דלק והיה שותף לפיתוח התקנים שבהמשך הותקנו באלפי מקומות ברחבי ברית המועצות וסיפקו חום לבתי מגורים. על תרומתו לפיתוח הנדסה הוענקו לו מספר עיטורים אוקראינים. בשנת 2012 הוא קבל "פרס אוקראינה למדע והנדסה" ביחד עם כמה מדענים נוספים לרבות יוסיף מיסאק על תרומתם לפיתוח דוודים לתחנות כוח.

איסאק סיגל קודם לדרגת פרופסור ועסק בהדרכת דוקטורים במכון בו עבד. במהלך עבודתו הוא פרסם מאות מאמרים, 14 ספרים וקיבל 60 פטנטים על המצאותיו.

קישורים חיצוניים 

 Patent - Method of reducing the concentration of nitrogen oxides in a gaseous effluent from a thermal plant
 Patent - METHOD OF THERMAL PURIFICATION OF WASTE NOT FORMING A BURNING MIXTURE WITH FUEL OR AIR SEPARATELY
  פרסומים של איזק סיגל
 נתונים אישיים

מדענים סובייטים
יהודים סובייטים
ילידי 1927